מחר תזרח השמש 
נומה שן בשקט, שן בני הקטן,; נומה וחבק את הדובי הלבן,; שלגיה רוקדת עם הגמדים; וברחוב רועדת מוכרת גפרורים; והלבנה חוורת על פניך התמות,; עליך היא שומרת, נסיך החלומות; מחר תזרח השמש על עמק ועל הר; ובזהב קרניה כל היקום יזהר,; מחר יפציע שחר ויום חדש יאיר,; יום צלול וזך כבדולח ובהיר; נומה שן בשקט בין הכוכבים,; לבנה חוורת ושלושה כרובים; בכינור הפלא יחד מנגנים; ופתוחה הדלת של העננים,; וכל פיות היער יובילוך איתן; בנתיבי מלכות הסהר, נסיך שלי קטן; מחר תזרח השמש...; נומה שן בשקט, שן בני הקטן,; נומה וחבק את הדובי הלבן,; אגדת חייך, ילד קט ורך, ; היא תשמור עליך, בני שתבורך; מחר תזרח השמש...; 